當時嘅歐洲盛行浪漫主義（romanticism）對中世紀有股浪漫嘅幻想同嚮往，於是就出咗哥德式恐怖呢種文學體裁－哥德式恐怖成日會用到同中世紀歐洲貴族相關嘅題材，而 1764 年出嘅小說《奧特蘭託堡》（The Castle of Otranto）、1818 年出嘅《科學怪人》（Frankenstein）以及 1897 年出嘅《德古拉》（Dracula）呢啲作品都為現代恐怖奠咗基，例如科學怪人同吸血鬼呢兩條廿一世紀恐怖故仔都仲係好興用嘅橋段嘅形象，就被指係由《科學怪人》同《德古拉》定立嘅，有好多唔係哥德式嘅現代恐怖作品都會用呢啲橋段。